1.12.2006
					Lausunto

Oikeusministeriölle				

VAKUUTUSSOPIMUSLAIN MUUTTAMINEN

Oikeusministeriö on pyytänyt Suomen Rahoitusyhtiöiden Yhdistykseltä (SRY) lausuntoa ehdotuksesta hallituksen esitykseksi vakuutussopimuslain ja eräiden siihen liittyvien lakien muuttamisesta. SRY toteaa lausuntonaan kunnioittavasti seuraavan.

SRY pitää vakuutussopimuslain 64 §:ään ehdotettua muutosta rahoitusyhtiöiden näkökulmasta kannatettavana, sillä se laajentaa ilmoitusvelvollisuutta omistusvakuusjärjestelyillä rahoitettuihin kohteisiin. Kyseisen pykälän yksityiskohtaisten perustelujen teksti ei kaikilta osin pidä paikkaansa. Tämän vuoksi SRY esittää perustelujen ensimmäisen kappaleen toisen lauseen muuttamista muotoon "Pykälä on osoittautunut käytännössä soveltamisalaltaan liian suppeaksi esimerkiksi osamaksu- ja leasingrahoituksessa. Osamaksurahoituksessa myyjä tyypillisesti turvaa asemansa omistuksenpidätysehdolla, kun taas leasingrahoituksessa vuokralleantajalla on omistusoikeus vuokrattuun kohteeseen."    

Muilta osin SRY:llä ei ole huomauttamista esitykseen.

SUOMEN RAHOITUSYHTIÖIDEN YHDISTYS

Vesa Kantee			Reima Letto
puheenjohtaja		asiamies